Eiropas Parlamenta normatīvā rezolūcija par Austrijas Republikas, Beļģijas Karalistes un Somijas Republikas ierosmi pieņemt Padomes lēmumu attiecībā uz sadarbību starp dalībvalstu līdzekļu atguves dienestiem noziedzīgi iegūtu līdzekļu vai citu īpašumu meklēšanas un identificēšanas jomā (7259/2006 — C6-0122/2006 — 2006/0805(CNS))



Oficiālais Vēstnesis 317 E , 23/12/2006 Lpp. 0076 - 0078



20061223 P6_TC1-COD(2006)0112 Eiropas Parlamenta nostāja, pieņemta pirmajā lasījumā 2006. gada 12. decembrī, lai pieņemtu Eiropas Parlamenta un Padomes Regulu (EK) Nr. …/2006, ar ko groza Padomes Regulu (EEK) Nr. 571/88 par Kopienas lauku saimniecību struktūras apsekojumu organizēšanu saistībā ar finanšu līdzekļu apjomu laikposmam no 2007. līdz 2009. gadam un maksimālo Kopienas ieguldījumu Bulgārijai un Rumānijai EIROPAS PARLAMENTS UN EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 285. panta 1. punktu, ņemot vērā Bulgārijas un Rumānijas Pievienošanās aktu un jo īpaši tā 56. pantu, ņemot vērā Komisijas priekšlikumu, saskaņā ar Līguma 251. pantā noteikto kārtību [1], tā kā: (1) Padomes Regulā (EEK) Nr. 571/88 [2] ir paredzēts atlīdzināt dalībvalstīm summu, kas nepārsniedz maksimālo summu par apsekojumu, kā ieguldījumu radušos izdevumu segšanai. (2) Lai veiktu lauku saimniecību struktūras apsekojumus, būs vajadzīgs ievērojams Kopienas un dalībvalstu finansējums, lai izpildītu Kopienas iestāžu izvirzītās prasības informācijai. (3) Ņemot vērā Bulgārijas un Rumānijas pievienošanos un 2007. gadā veicot lauku saimniecību struktūras apsekojumus šajās jaunajās dalībvalstīs, ir jāparedz maksimālais Kopienas ieguldījums par apsekojumu; šis pielāgojums ir vajadzīgs pievienošanās dēļ, jo tas nav paredzēts Pievienošanās aktā. (4) Šajā regulā ir paredzēts finansējums atlikušajam programmas laikposmam, kas budžeta lēmējinstitūcijai ir galvenā atsauce ikgadējās budžeta procedūras laikā Eiropas Parlamenta, Padomes un Komisijas Iestāžu nolīguma ( 2006. gada 17. maijs) par budžeta disciplīnu un pareizu finanšu pārvaldību [3] 37. punkta nozīmē, IR PIEŅĒMUSI ŠO REGULU. 1. pants Regulu (EEK) Nr. 571/88 groza šādi: 1. Regulas 14. panta 1. punkta pirmajai daļai pievieno šādus ievilkumus: "— euro2000000 Bulgārijai un Rumānijai, — euro2000000 Rumānijai."; 2. Regulas 14. panta 1. punkta trešo, ceturto un piekto daļu aizstāj ar šādu: "Finansējumu šīs programmas īstenošanai, ieskaitot apropriācijas, kas vajadzīgas Eurofarm projekta vadīšanai, 2007.-2009. gadam nosaka euro20400000 apmērā. Gada apropriācijas apstiprina budžeta lēmējinstitūcija finanšu plāna robežās.". 2. pants Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī. Tās 1. panta 1. punktu piemēro no 2007. gada 1. janvāra. Šī regula uzliek saistības kopumā un tieši piemērojama visās dalībvalstīs. …, … Eiropas Parlamenta vārdā — priekšsēdētājs Padomes vārdā — priekšsēdētājs [1] Eiropas Parlamenta 2006. gada 12. decembra Atzinums. [2] OV L 56, 2.3.1988., 1. lpp. Regulā jaunākie grozījumi izdarīti ar Komisijas Regulu (EK) Nr. 204/2006 (OV L 34, 7.2.2006., 3. lpp.). [3] OV C 139, 14.6.2006., 1. lpp. --------------------------------------------------